《经故广平员外旧宅》
唐代·徐夤

门巷萧条引涕洟，遗孤三岁著麻衣。绿杨树老垂丝短，

翠竹林荒著笋稀。结社僧因秋朔吊，买书船近葬时归。

平生欲献匡君策，抱病犹言未息机。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。